**Ministru kabineta rīkojuma projekta “Par pamatbudžeta programmas “Ekonomikas attīstības programma” finanšu līdzekļu izmantošanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir atbalstīt finanšu līdzekļu izlietojumu 2020.gadā no Ekonomikas ministrijas budžeta programmas 33.00.00 “Ekonomikas attīstības programma” 30 000 *euro* apmērā. Tas ļaus īstenot Latvijas pārstāvniecību Londonas dizaina biennālē (*London Design Binneale*) 2020. gadā no 7. līdz 27. septembrim, nodrošinot valsts finansiālo atbalstu kvalitatīvai ekspozīcijas izveidei un rezonansei minētajā starptautiskajā pasākumā. Ministru kabineta rīkojuma projekts stājas spēkā līdz ar tā pieņemšanu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts (turpmāk – rīkojuma projekts) izstrādāts, pamatojoties uz:1. Valdības rīcības plāna deklarācijas par Artura Krišjāņa Kariņa vadītā Ministru kabineta iecerēto darbību īstenošanai (Ministru kabineta 2019. gada 7. maija rīkojums Nr.210) uzdevumiem:48.1. Panāksim, ka finanšu atbalsts eksportam ir pietiekams un efektīvs, sekmējot uzņēmēju kooperēšanos eksportam un Latvijas eksporta zīmolu izveidi un nostiprināšanu, lai Latvijas uzņēmēji veiksmīgāk darbotos globālajās pievienotās vērtības ķēdēs (atbildīgā institūcija – Ekonomikas ministrija);158.2. Nodrošināt pastāvīgu valsts atbalsta sistēmu Latvijas radošo industriju un literatūras eksportam (atbildīgā institūcija – Kultūras ministrija); 222.1. Uzlabosim Latvijas valsts institūciju mērķtiecīgu darbību valsts pozitīvas starptautiskas atpazīstamības nodrošināšanā (atbildīgā institūcija – Ārlietu ministrija). 2. Nacionālā attīstības plāna 2014.-2020.gadam 133. rīcības virzienu „Veidojot specifisku atbalsta instrumentu, atbalstīt radošo industriju, lai attīstītu kultūrā bāzētas inovācijas un veicinātu kultūras, zinātnes un uzņēmēju sadarbību, atbalstot radošo industriju uzņēmējdarbības eksportspēju (t.sk. audiovizuālā sektora) un valsts starptautisko konkurētspēju”. 3. Kultūrpolitikas pamatnostādņu 2014.-2020.gadam „Radošā Latvija” (Ministru kabineta 2014. gada 29. jūlijā rīkojums Nr.401) 5.3 virziena 2.4.uzdevuma 2.4.1. aktivitāti „Nodrošināt valsts pārstāvniecību starptautiskajās tautsaimniecības skatēs, mesēs, tirgos, festivālos u.c., lai popularizētu Latvijas radošās industrijas un veicinātu radošo industriju eksportu”.4. Likuma „Par valsts budžetu 2020. gada” 28.panta pirmo daļu, kas nosaka, ka Ekonomikas ministrijas budžeta programmā 33.00.00 "Ekonomikas attīstības programma" ieskaitītie līdzekļi izmantojami atbalsta pasākumiem Latvijas uzņēmējiem jaunu eksporta tirgu apguvē un eksporta palielināšanā uz prioritāriem mērķa tirgiem, jaunuzņēmumu ekosistēmas attīstībai, tūrisma attīstības pasākumiem, investīciju veicināšanai, reemigrācijas atbalsta pasākumu un mājokļa programmas finansēšanai, kā arī citiem darba vietu radīšanas un ģimeņu atbalsta pasākumiem un sistēmas administrēšanas izmaksu segšanai.5. Ministru kabineta 2015. gada 9. jūnija noteikumu Nr.284 ”Valsts pamatbudžeta programmas „Ekonomiskās attīstības programma” finanšu līdzekļu izmantošanas kārtība” 3.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvija Londonas dizaina biennālē (*London Design Binneale)* pirmo reizi piedalījās 2018. gadā ar dizainera Artūra Analta veidoto interaktīvo instalāciju “*Matter to Matter*”, kas guva visaugstāko starptautisko atzinību − Zelta medaļu kategorijā “Labākais dizains” un sasniedza plašu Latvijas rezonansi medijos ārvalstīs. Dalība tika nodrošināta ar 2018. gada valsts budžetā pieejamo atbalstu Latvijas valsts simtgades starptautiskās kultūras programmai 63 000 EUR apmērā, piesaistot privāto mecenātu finansējumu 10 000 EUR apmērā.Latvijas dalības mērķis Londonas dizaina biennālē 2020. gadā ir nostiprināt Latvijas radošo industriju, tostarp dizaina, literatūras, grāmatniecības, grāmatu poligrāfijas nozares starptautiskās pozīcijas un veicināt to eksportspēju, vienlaikus reprezentējot Latvijas dizaina inovatīvo pieeju radošo industriju produktu pārdošanā (*#iamintrovert* zīmola rezonanse, skat. vairāk „Cita informācija”), kā arī turpinot veidot Latvijas tēlu starptautiskās auditorijās.Latvijas dalība Londonas dizaina biennālē 2020 dod iespēju valstij, dibināt jaunus ilgtermiņa ekonomiskus un kultūras kontaktus Eiropā un pasaulē, iekļauties starptautiskā radošo industriju, tostarp dizaina apritē, veicināt auglīgu sinerģiju un sadarbību starp nozares profesionāļiem Latvijā un speciālistiem citās valstīs, veicināt sabiedrības interesi par dizaina un arī literatūras un grāmatniecības nozari, kā arī gūt rezonansi starptautiskos medijos, rosinot interesi par Latviju kā uzticamu biznesa partneri un saistošu kultūras un tūrisma galamērķi. Dalība šajā pasākumā likumsakarīgi saistās ar Latvijas jau iepriekš gūtajiem starptautiskajiem panākumiem un rezonansi − atzinību Londonas dizaina biennālē 2018. gadā un veiksmīgo dalību Londonas grāmatu tirgū Baltijas viesu valsts statusā 2017. − 2019. gadā.Ņemot vērā dalības starpnozarisko rezonansi un ietekmi, dalības nodrošināšanai 2020. gadā apvienojami Kultūras ministrijas, Ekonomikas ministrijas un Ārlietu ministrijas finanšu resursi. Lai nodrošinātu Latvijas dalību 2020. gadā nepieciešams kopējais valsts budžeta finansējums 75 000 *euro* apmērā. Dalībai 2020.gadā nepieciešams lielāka valsts finansējuma daļa, jo privāto mecenātu piesaistei nav papildus indikators – Latvijas valsts 100-gades svinības, kā arī pietiekami laika resursi citu finansējuma avotu piesaistei.Kultūras ministrijas valsts budžeta apakšprogrammā 22.02.00 „Kultūras pasākumi, sadarbības līgumi un programmas” ir pieejams finansējums 30 000 *euro* apmērā. Savukārt, Ārlietu ministrija sava budžeta līdzekļu ietvaros 2020.gadā plāno atvēlēt 15 000 EUR, kas tiks novirzīts Latvijas vēstniecībai Lielbritānijā publiskās diplomātijas veicināšanai un plānots apgūt Latvijas pārstāvju komandējumiem (ceļš, uzturēšanās, dienas naudas u.c.) un dalības materiāltehniskām izmaksām un pakalpojumiem, lai nodrošinātu Latvijas ekspozīcijas izveidi Londonā.Ekonomikas ministrija finansiālo atbalstu (transferts uz Kultūras ministriju) 30 000 *euro* apmērā plāno valsts pamatbudžeta programmas 33.00.00 "Ekonomikas attīstības programma" ietvaros un tā piešķiršanai atbilstoši Ministru kabineta 2015. gada 9. jūnija noteikumu Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība”” 3.punktam ir nepieciešams Ministru kabineta lēmums. Ekonomikas ministrijas citu pašu ieņēmumu (no maksājumiem, kurus veic ārzemnieks termiņuzturēšanās atļaujas saņemšanai) atlikums uz 2020. gada 1. janvāri budžeta programmā 33.00.00 “Ekonomikas attīstības programma” ir 5 976 442 *euro.* Taču *v*ienlaikus ir jāņem vērā, ka Ministru kabineta 2010. gada 21. jūnija noteikumu Nr.564 „Uzturēšanās atļauju noteikumi” 73.2punkts paredz, ka ārzemniekam četru mēnešu laikā pēc lēmuma pieņemšanas par termiņuzturēšanās atļaujas piešķiršanu noteiktos gadījumos ir iespēja pieprasīt maksājuma atmaksu. Ņemot vērā iepriekš minēto, ir sagatavots rīkojuma projekts, kurā paredzēts saskaņā ar Likuma par budžetu un finanšu vadību 9.panta 14.daļas 1.punktā un Ministru kabineta 2015. gada 9. jūnija noteikumos Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība”” noteikto atbalstīt apropriācijas izmantošanu 30 000 *euro* apmērā, samazinot izdevumus subsīdijām un dotācijām Ekonomikas ministrijas budžeta programmā 33.00.00 “Ekonomikas attīstības programma”, lai nodrošinātu transferta pārskaitījumu uz Kultūras ministrijas budžeta apakšprogrammu 22.02.00 “Kultūras pasākumi, sadarbības līgumi un programmas”, kas nepieciešams daļējai izmaksu segšanai Latvijas pārstāvniecības īstenošanai Londonas dizaina bineālē (*London Design Binneale*) 2020.gadā. Vienlaikus ir nepieciešamas atbalstīt arī sagatavotajā Ministru kabineta protokollēmuma projektā noteikto apropriāciju izdevumiem 2022. un 2023. gadā - **210 000 *euro* apmērā ik gadu** (pārējie valsts budžeta transferti no valsts pamatbudžeta uz valsts pamatbudžetu) Ekonomikas ministrijas budžeta programmā 33.00.00 “Ekonomikas attīstības programma”, lai nodrošinātu sistēmas administrēšanas izmaksu segšanai nepieciešamo transferta pārskaitījumu uz Iekšlietu ministrijas valsts pamatbudžeta programmu 09.00.00 “Valsts drošības dienesta darbība”, izpildot Imigrācijas likuma 23.panta astotajā daļā noteikto nosacījumu, kas paredz kā prioritāti šīs budžeta programmas administrēšanas izdevumu segšanu. Iepriekšējos gados saskaņā ar Ministru kabineta 2018. gada 20. marta sēdē nolemto (prot. Nr.16, 29.§) tika atbalstīta apropriācijas pārdale uz Iekšlietu ministrijas pamatbudžeta apakšprogrammu 11.01.00 “Pilsonības un migrācijas lietu pārvalde” 2020. gadā 35 393 *euro* apmērā un 2021. gadā 23 595 *euro* apmērā un uz programmu 09.00.00 “Valsts drošības dienesta darbība” 2020. gadā un 2021. gadā 210 000 *euro* apmērā ik gadu. Ekonomikas ministrija un Iekšlietu ministrija saskaņoja “Plānoto starpministriju transfertu 2019.-2021.gadam” (veidlapa Nr.21)[[1]](#footnote-1), kurā iekļauti transferti atbilstoši Ministru kabineta 2018. gada 20. marta sēdē nolemtajam (prot. Nr.16, 29.§ 4. un 5.punkts), proti, apropriācija Pilsonības un migrācijas lietu pārvaldei un Valsts drošības dienestam līdz 2021.gadam ieskaitot ir jau paredzēta. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Kultūras ministrija, Ārlietu ministrija, Latvijas Investīciju un attīstības aģentūra, Latvijas vēstniecība Lielbritānijā.Priekšlikums par līdzekļu izmantošanu pārrunāts Kultūras ministrijas organizētajā iesaistīto institūciju pārstāvju tikšanās par Latvijas dalības nodrošināšanu Londonas Dizaina biennālē 2020.gadā laikā Rīgā 2020. gada 15. janvārī. |
| 4. | Cita informācija | Latvijas dalība Londonas dizaina biennālē 2020. gadā plānota ar SIA „Starptautiskās Rakstnieku un tulkotāju mājas” platformas “Latvian Literature” veiksmīgi izveidoto *#iamintrovert* zīmolu, kas veicinājis Latvijas autoru darbu tiesību pārdošanu pasaulē (četru gadu laikā pārdotas 156 Latvijas autoru darbu tiesības izdošanai ārvalstīs), kāpinājis poligrāfijas pakalpojumu eksporta rādītājus Lielbritānijā un Vācijā, kā arī ir starptautiski atzinīgi novērtēts. Zīmols un kampaņa *#iamintrovert* saņēmis Latvijas Dizaina gada balvu 2019. gadā un konkursa starptautiskās žūrijas augstu novērtējumu, kurā tika uzsvērta izcili izmantotā konceptuālā dizaina domāšana, lai “apvērstu kājām gaisā nacionālos stereotipus un uzsvērtu to pozitīvās iezīmes”. Latvijas Dizaina gada balvas 2019 žūrijas priekšsēdētājs, Viktorijas un Alberta muzeja Dizaina, arhitektūras un digitālās mākslas nodaļas vadītājs Kristofers Tērners, 2018. gada Londonas dizaina biennāles radošais direktors, ir mudinājis #*iamintrovert* zīmolu attīstīt un parādīt plašākai starptautiskai auditorijai kā labu platformu un vēstījumu valsts un nācijas tēla zīmološanai. Latvijas ekspozīcijas saturiskais vēstījums un arī ekspozīcijas dizains tiks veidots ar mērķi – veicināt radošo industriju attīstību, tostarp sekmēt Latvijas radošo industriju produktu un pakalpojumu eksportu, kā arī sociālo iesaisti, veidojot kopienas un veicinot lasīšanas paradumus, vienlaikus atklājot latviešu nacionālo identitāti caur pievilcīgu pašironiju. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Radošo industriju nozares pārstāvji t.sk. dizaina nozares, tostarp ekspozīciju, grafikas, pakalpojumu dizaina, profesionāļi, grāmatu izdevēji, poligrāfijas pakalpojumu eksporta uzņēmumi, tūrisma pakalpojumu sektora pārstāvji, radošās personas – rakstnieki, tulkotāji, ilustratori u.c. |
| 2. | Tiesiskā regulējuma ietekme uz tautsaimniecību un administratīvo slogu | Tūrisma, poligrāfijas un dizaina – tostarp, grafikas, ekspozīcijas, pakalpojumu dizaina eksporta, autoru darbu tiesību pārdošanas rādītāju kāpums. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 500 000 | 0 | 2 500 000 |  0 | 2 500 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 500 000 | 0 | 2 500 000 | 0 | 2 500 000 | 0 | 0 |
| 1.2. valsts speciālais budžets |  0 | 0 | 0 | 0 |  0 |  0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi | 2 745 393 | 0  | 2 733 595 | 0 | 2 500 000 | 210 000 | 210 000 |
| 2.1. valsts pamatbudžets | 2 745 393 |  0 | 2 733 595 | 0 | 2 500 000 | 210 000 | 210 000 |
| 2.2. valsts speciālais budžets | 0 | 0 | 0 |  0 |  0 |  0 | 0 |
| 2.3. pašvaldību budžets | 0 | 0 | 0 | 0 | 0 | 0 |  0 |
| 3. Finansiālā ietekme | - 245 393 | 0 | - 233 595 | 0 | 0 | - 210 000 | - 210 000 |
| 3.1. valsts pamatbudžets | - 245 393 | 0 | - 233 595 | 0 | 0 | - 210 000 | - 210 000 |
| 3.2. speciālais budžets |  0 | 0 | 0 | 0 |  0 |  0 | 0 |
| 3.3. pašvaldību budžets |  0 | 0 | 0 |  0 |  0 |  0 | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 |  0 | 210 000 | 210 000 |
| 5. Precizēta finansiālā ietekme | X | 0 | X | 0 | X | 0 | 0  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0  | 0  |
| 5.3. pašvaldību budžets | 0 | 0 | 0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekta izpilde tiek nodrošināta likuma “Par valsts budžetu 2020.gadam” Ekonomikas ministrijas budžeta programmā 33.00.00 “Ekonomikas attīstības programma” paredzētā finansējuma ietvaros , veicot transferta pārskaitījumu 30 000 *euro* apmērā uz Kultūras ministrijas budžeta apakšprogrammu 22.02.00 “Kultūras pasākumi, sadarbības līgumi un programmas”. Latvijas dalības Londonas dizaina biennālē 2020 tāme pievienota rīkojuma projekta sākotnējās ietekmes novērtējuma ziņojuma (anotācijas) pielikumā.Pamatojoties uz Ekonomikas ministrijas rīcībā esošo informāciju par pieejamiem līdzekļiem pēc situācijas uz 2020.gada 1.janvāri budžeta programmas 33.00.00 “Ekonomikas attīstības programma” atlikumi ir 5 976 442 *euro*. Tomēr izmantošanai ir pieejami tikai tie budžeta programmas kontā ieskaitītie finanšu līdzekļi, kas saskaņā ar normatīvajos aktos uzturēšanās atļauju jomā noteiktajiem nosacījumiem ir uzskatāmi par neatmaksājamiem ārzemniekam vai viņa mantiniekam. Saskaņā ar Ekonomikas ministrijas veikto aprēķinu no ārzemnieku veiktajām iemaksām (pamatojoties uz kurām, saskaņā ar Pilsonības un migrācijas lietu pārvaldes sniegtajiem datiem, vienlaikus ir saņemtas pirmreizējas un atkārtotas termiņuzturēšanās atļaujas vai arī reģistrētas atkārtotas termiņuzturēšanās atļaujas) izmatošanai ir pieejami finanšu līdzekļi 3 629 035 *euro* apmērā, kas veido pietiekamu finanšu apjomu Ministru kabineta rīkojuma un protokollēmuma projektā paredzētajai līdzekļu izmantošanai.Līdz ar to ir pietiekams finansiāls pamats, lai no Ekonomikas ministrijas budžeta programmas 33.00.00 “Ekonomikas attīstības programma” līdzekļiem 2022. un 2023. gadam tiktu segtas sistēmas administrēšanas izmaksas Iekšlietu ministrijas valsts pamatbudžeta programmā 09.00.00 “Valsts drošības dienesta darbība” 2022. un 2023. gadā 210 000 *euro* apmērā ik gadu.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Likumā “Par valsts budžetu 2020.gadam” un likumā “Par vidēja termiņa budžeta ietvaru 2020., 2021. un 2022.gadam” Ekonomikas ministrijas budžeta programmā 33.00.00 “Ekonomikas attīstības programma” ir paredzēti izdevumi 2020.gadam 2 745 393 *euro*, 2021.gadam 2 733 595 *euro* un 2022.gadam 2 500 000 *euro* apmērā atbilstoši plānotajiem ieņēmumiem 2 500 000 *euro* apmērā no maksājumiem, kurus veic ārzemnieks termiņuzturēšanās atļaujas saņemšanai, kā arī atlikumiem 2020.gadam 245 393 *euro*, 2021.gadam 233 595 *euro* apmērā.Ekonomikas ministrijai un Iekšlietu ministrijai normatīvajos aktos noteiktajā kārtībā būs nepieciešams sagatavot un iesniegt Finanšu ministrijā priekšlikumus bāzes izdevumu 2021.-2023.gadam precizēšanai atbilstoši protokollēmuma projektā noteiktajam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Komunikācijas aktivitātes saistībā ar šo rīkojuma projektu nav paredzētas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Kultūras ministrija, Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretāra pienākumu izpildītāja,

valsts sekretāra vietniece Z.Liepiņa

L.Buševica, 67330263

Liga.Busevica@km.gov.lv

J.Vilnis, 67013124

Juris.Vilnis@em.gov.lv

1. Ministru kabineta 2012. gada 31. jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” [34.pielikums](https://likumi.lv/wwwraksti/2012/122/BILDES/N_523/KN523-PIEL_34_27.09.DOC)

Veidlapa Nr.21 “Plānoto starpministriju transfertu n+1, n+2, n+3 gadā saskaņojums” [↑](#footnote-ref-1)